钦定古今图书集成/理学汇编/经籍典/第156卷 > 卲宝语录 > 简端录
## 钦定古今图书集成/理学汇编/经籍典/第156卷 > 卲宝语录 > 简端录

夫妇之义，无所逃于闺门之内，故不能奋飞，知义之
言也。

《北门》之安命，《北风》之先几，所处不同，同归于道也。
卫之淫靡久矣，故有《氓》之诗，有《有狐》之诗，有《木瓜》之
诗。然《竹竿》《河广》之诗，亦卫女作也。天理之在人心，岂
终亡哉？故君子不以地废人。

《郑诗》：“《野有蔓草》，褰裳萚兮风雨，有女同车。”说者皆谓
淫奔之诗。然郑六卿饯范宣子，宣子请赋。子。子太
叔、子旗、子柳所赋，即此诸诗也。若皆淫也，诸子者何
不讳于客乎？不然，则诸子之志荒矣。鲁风寓齐诗中，
《敝笱》《载驱》是也。然姜，齐女也，抑固齐之风乎？

《豳风》“月日兼用”，夏周用夏以月，用周以日，春王正月。
意盖如此。一变文而二代之纪存焉。

日行于天之内，故天舒于日，数也；月行于日之内，故
日揜于月，亦数也。数征于象，人得而推之，亦得而见
之。然理行于气，人得而与焉，不得而见也。是故阴不
能胜阳，其常也，故当食不食，于数为变，于理为常；阳
不能胜阴，其变也，故当食而食，于数为常，于理为变。
故曰“十月之交”，交言数也。又曰“彼月而微，此日而微微言气也。

“大宗维翰”，其《梓材》所谓“大家”，《孟子》所谓“巨室”乎？故朱
子曰“强族”，如谓本宗，则支也，谓大宗无嫌乎？

右诗经简